Hefur skrifað greinar og bækur um hreingerningar og er þekkt undir heitinu „ drottning hreingerninganna . Drottning hreingerningakvenna í Bandaríkjunum heitir Linda Cobb . Hún hefur gefið út bækur um þetta efni , skrifað greinar og er þekkt undir heitinu Queen of Clean . Hús Lindu ljómaði af hreinlæti jafnt innandyra sem utan og hún á sannarlega mörg góð ráð handa fólki sem vilja hafa hreint í kringum sig . Linda Cobb er sögð vera drottning hreingerningakvenna . Vaskinn á baðherberginu og baðkerið hreinsar Linda með hvítvínsediki og bóraxdufti . Hún dreifir bóraxduftinu yfir vaskinn , úðar ediki yfir úr brúsa og strýkur yfir með hreinsiklút . Krómið í blöndunartækjunum þrífur hún með mýkingarefnaklútum fyrir þurrkara . Ekki er víst að þeir fáist hér á landi en klútar vættir með örlitlu mýkingarefni fyrir þvottavélar gera sama gagn og eins notar hún gjarnan mýkingarefni þegar hún þvær sturtuna því þannig nær hún öllum sápuklessum og skýjum á flísunum . Glerið í sturtuklefanum glansar einnig einstaklega fallega að sögn Lindu ef ofurlítið mýkingarefni er sett í vatnið sem notað er til að þrífa það . Krómið í blöndunartækjunum þrífur hún með mýkingarefnaklútum fyrir þurrkara . Ekki er víst að þeir fáist hér á landi en klútar vættir með örlitlu mýkingarefni fyrir þvottavélar gera sama gagn . Klósettið verður skínandi hreint og hvítt ef sett er ein tafla af gervitannahreinsi í skálina . Gluggana pússar Linda með blöndu af hreinu hreinsispritti og vatni . Blandað er til helminga , blöndunni úðað á rúðuna og pússað yfir með klút . Að lokum er strokið yfir gluggana með púða sem notaður er til að strjúka af krítartöflum en það segir Linda að eyði öllum „ helgidögum “ . Te er til margra hluta nytsamlegt en Linda Cobb notar það til að gefa tréhúsgögnunum sínum glansandi og fallega áferð . Hún setur tvo tepoka í lítra af vatni , kælir það og þvær síðan húsgögnin upp úr teinu . Cobb heitir því að húsgögnin muni gljá eins og pússaður spegill eftir þessa meðferð . Annar einstaklega góður húsgagnaáburður er að hennar mati ólífuolía og borðedik . Þá er blandað einum bolla af ólífuolíu á móti ¼ bolla af ediki og borið á húsgögnin með mjúkum klút og pússað vel yfir á eftir . Stályfirborð ísskápa og eldavéla pússar hún með ofurlítilli barnaolíu eða steinefnaolíu . Yfirborð stálsins glansar sem aldrei fyrr og að auki telur Linda þetta ágæta vörn gegn rispum . Derhúfur í uppþvottavélina Cobb notar mikið moppuna sína og segir að trefjamottan , sem tengja má við moppuskaftið , sé uppáhaldsverkfærið sitt . Hún renni þessu yfir flísarnar , parketið og dúklagt gólf og allt rusl hverfi eins og fyrir galdur . Þegar hreinsuninni sé lokið þurfi ekki annað að gera en taka mottuna af skaftinu og henda henni í þvottavélina . Gluggana pússar Linda með blöndu af hreinu hreinsispritti og vatni . Blandað er til helminga , blöndunni úðað á rúðuna og pússað yfir með klút . Eiginmaður Lindu á , að hennar sögn , margar og margvíslegar derhúfur sem eru í miklu uppáhaldi hjá honum . Húfurnar eiga það til að óhreinkast og þegar það gerist tekur drottningin þær og setur í efstu grind uppþvottavélarinnar og húfurnar verða eins og nýjar þegar uppþvottavélin hefur lokið sínu verki . Eitt af mörgum frábærum húsráðum Lindu er að nota brauðsneið til að ná upp smæstu glerbrotum . Ef glas eða eitthvað annað brotnar segist hún ævinlega ryksuga upp stærstu brotin en leggja síðan brauðsneið yfir svæðið , þrýsta ofan á hana og henda svo . Þetta segir hún að taki allra smæstu brotin sem ellegar gætu stungist upp í fætur fólks sem leið á um rýmið . Hún notar einnig tannkrem til að pússa silfur og sparar sér þar með kaup á rándýru hreinsiefni sem hún segir lykta illa .